## La Generalitat crea 12 noves línies de Metrobús per a oferir un servici alternatiu a Metrovalencia

*** Estos nous recorreguts se sumen als ja existents i cobrixen diferents trams de les línies 1, 2, 3, 5 i 9 de metro
* Estos itineraris d’autobús comencen a circular des del dimarts 5 de novembre a primera hora del matí**

La Generalitat ha habilitat 12 noves línies d’autobús que entraran en funcionament a partir del dimarts 5 de novembre per a facilitar la connectivitat dels diferents barris i localitats pròximes a València i garantir la mobilitat dels ciutadans després de la suspensió temporal del servici de metro a causa de la recent DANA.

Els nous servicis habilitats per la Conselleria de Medi Ambient, Infraestructures i Territori en col·laboració amb l’ATMV se sumen als ja existents, i són substitutius dels prestats per Metrovalencia. Estes línies connectaran amb València o punts de parada de l’EMT, Rodalia i les línies ja existents de Metrobús perquè els usuaris puguen continuar amb els seus desplaçaments habituals.

**Corredor Bétera-Moncada**

El corredor Bétera-Moncada substituïx l’L1 de Metrovalencia i comptarà amb tres noves línies. La primera serà un autobús Llançadora Bétera-Moncada, amb parada en Masies i Seminari-CEU. La connexió amb València des d’este punt es farà a través de la línia 26 d’EMT.

La segona línia serà la Llançadora Rocafort-Campus Burjassot amb parades en Escoles Professionals Luis Amigó, l’estació de metro de Godella, Campus Burjassot i Terramelar. La connexió amb València des d’este punt es farà a través de la línia 63 d’EMT en laborals i la 62 en festius.

La tercera línia serà la Llançadora Burjassot-Escoles Sant Josep, amb inici en l’estació de metro de Burjassot i una única parada davant de l’Hipercor del barri de Campanar de València, amb multitud de línies de l’EMT.

**Corredor València-Rafelbunyol**

El corredor València-Rafelbunyol substituïx part de l’L3 de Metrovalencia i comptarà amb cinc noves línies. La primera serà un autobús Llançadora Massamagrell-Albuixech amb parades a Museros i Emperador. La connexió amb València des d’este punt es farà a través del servici de Rodalia d’Albuixech. Esta línia tan sols estarà operativa en dies laborables.

La segona serà un autobús Llançadora Massamagrell-Rafelbunyol-el Puig amb parades a la Pobla de Vallbona i Rocafort. La connexió amb València des d’este punt es farà a través del servici de Rodalia al Puig. Esta línia estarà operativa els dissabtes, diumenges i festius.

La tercera serà un autobús Llançadora Meliana-Albuixech amb parades a Foios i Albalat dels Sorells. La connexió amb València des d’este punt es farà a través del servici de Rodalia a Albuixech. Esta línia estarà operativa els dies laborables.

La quarta serà un autobús Llançadora Meliana-Museros-Albuixech amb parades a Foios i Albalat dels Sorells. La connexió amb València des d’este punt es farà a través del servici de Rodalia a Albuixech. Esta línia estarà operativa els dissabtes, diumenges i festius.

La quinta serà la Llançadora la Pobla de Farnals -Rafelbunyol-El Puig, que passa per Rocafort. La connexió amb València serà des del servici de Rodalia del Puig. Esta línia estarà operativa els dies laborables.

**Corredor Riba-roja**

El corredor València-Riba-roja de Túria substituïx part de les línies 5 i 9 de Metrovalencia i comptarà amb dos noves línies. La primera serà un autobús Llançadora Riba-roja amb destinació final a Mislata, amb connexió amb València a través del servici de l’EMT a Mislata. La segona serà un autobús Llançadora Aeroport amb destinació a l’avinguda del Cid de València i la connexió amb la capital es farà des del servici d’EMT.

**Benaguasil-l’Eliana i Paiporta**

Finalment, este dimarts 5 de novembre es posa en marxa un nou servici llançadora entre Benaguasil i l’Eliana que se suma al servici que oferix Metrobús al Camp del Túria. D’esta manera, es donarà cobertura a este tram de l’L2 de Metrovalencia. Els veïns de Benaguasil podran acudir a l’Eliana i d’ací utilitzar les línies habituals de Metrobús. Per la seua banda, la Llançadora Paiporta operativa des del dilluns ix des de la rotonda de l’encreuament Francesc Ciscar amb carrer València i a València arriba a l’encreuament Sant Vicent amb Bulevard Sud.

En els pròxims dies es posaran en marxa noves línies per a garantir la mobilitat en altres zones de l’àrea metropolitana de València. Es pot consultar tota la informació actualitzada en ATMV

Fecha: 05/11/2024